cyanic-selkie/wikianc huggingface dataset:
Nintendo Space World
Vuonna 2006 Space Worldia huhuttiin järjestettävän Wii-paljastuksille, varsinkin, kun Nintendo ei aikonut ottaa osaa 2006 Tokyo Game Show -tapahtumaan. Nintendolla ei kuitenkaan ollut suunnitelmia pitää Space Worldia vuonna 2006. .
Klar Form
Klar Form (Suomessa nimellä Pariisin nykytaidetta – Parisisk nutidskonst) oli vuosina 1951–1952 Pohjoismaissa kiertänyt taidenäyttely, joka esitteli ns. Pariisin koulukunnan tuotantoa vuosilta 1920–1950. Suomessa se oli esillä Helsingin Taidehallissa 11.–27. tammikuuta nimellä Pariisin nykytaidetta. Klar Form oli ensimmäinen merkittävä Suomessa toteutettu nykytaiteen näyttely, joka samalla esitteli suurelle yleisölle abstraktin taiteen ja vaikutti ratkaisevasti sen läpimurtoon yhdessä konstruktivismin kanssa. Kyseessä oli myös siihen saakka suurin Pohjoismaissa kiertänyt modernin taiteen näyttely. Suomeen sen tuotti vuonna 1939 Bertel Hintzen ja Maire Gullichsenin aloitteesta perustettu Nykytaide ry.
Yleistä
Klar Form -näyttelyn kokosivat ranskalainen galleristi Denise René ja tanskalainen taidekauppias Børge Birch. Ensimmäistä kertaa se oli esillä Kööpenhaminan Charlottenborgissa joulukuussa 1951. Mukana oli muun muassa Wassily Kandinskyn, Le Corbusierin ja Victor Vasarelyn teoksia. Helsingin jälkeen Klar Form nähtiin maaliskuussa 1952 Liljevalchin taidehallissa Tukholmassa, toukokuussa Oslon Kunstnernes Husissa sekä vielä myöhemmin syyskuussa Belgian Liègessä. Näyttelyn Pohjoismaissa saamalla julkisuudella oli suuri merkitys myös tuolloin vielä suhteellisen tuntemattomalle Denise Renélle. Sen ansioista hän onnistui muutaman vuoden kuluessa nousemaan Ranskan merkittävimpien galleristien joukkoon.
Helsingin näyttelyyn liittyi myös esitelmiä, joita piti muun muassa Suomen nonfiguratiivisen taiteen edelläkävijöihin lukeutunut Lars-Gunnar Nordström. Vuonna 1983 Porin taidemuseossa oli esillä Nykytaide ry:n näyttely Ranskan nykytaiteen perinne, joka oli rakennettu Klar Formin pohjalle. Se esitteli ranskalaisen konstruktivismin kehitystä vuoden 1952 näyttelyn jälkeisen 30 vuoden aikana. Porin lisäksi se nähtiin myöhemmin Helsingin Taidehallissa sekä Ruotsin Malmössä ja Ranskan Calais´ssa.
Vaikutus Suomen taiteeseen
Klar Form avasi Suomen taidekentässä täysin uuden aikakauden, kun abstrakti taide nousi suuren yleisön tietoisuuteen ja inspiroi lukuisia nuoren polven taiteilijoita. Näyttelystä alkoi myös maan taidepiirejä pitkään repinyt kiista siitä, pitäisikö taiteen olla esittävää vai abstraktia. Suomessa oli pitkään vallitsevana perinteinen kansallisromantiikkaan pohjautuva suuntaus, joka nyt alkoi lopullisesti väistyä. Abstraktin taiteen edelläkävijöitä Suomessa olivat suomenruotsalaiset taiteilijat, jotka muodostivat suuntauksen ensimmäisen sukupolven lähes kokonaan. Heihin lukeutuivat muun muassa Sam Vanni, Birger Carlstedt, Rolf Sandqvist, Ernst Mether-Borgström ja Anitra Lucander.
Julkisuudessa näyttely herätti vilkasta keskustelua ja sai ristiriitaisen vastaanoton. Klar Formin johdosta abstraktista taiteesta tuli koko 1950-luvun yleisen taidekeskustelun näkyvin teema. Lehdistö asettui usein tyylisuuntaa vastaan, sen ei katsottu sisältävän minkäänlaista tunnetta ja abstraktia taidetta saatettiin kutsua yksinkertaisesti "tyhjäksi". Esimerkiksi Suomen Kuvalehti sanoi pääkirjoituksessaan, kuinka ”kaikki mielettömältä näyttävä ei ole mielekästä, eikä kaikki ruma kaunista, vaikka se tuotaisiin Pariisista”. Pääkirjoituksen laatija kuitenkin myönsi, että oli löytänyt Klar Form -näyttelystä myös nautintoa ja ”ennen kaikkea sensaatiota”. Pilkkaavia näkemyksiä esitettiin myös pilapiirroksissa ja jopa kotimaisissa elokuvissa. Ruotsinkielinen lehdistö suhtautui uuteen taidesuuntaukseen aluksi paljon suomenkielisiä myönteisemmin. Syynä oli lähinnä se, että suomenruotsalaiset kriitikot olivat jo sotavuosina ja myöhemmin 1940-luvun aikana tutustuneet modernismiin ruotsalaisen lehdistön kautta.
Zoe (nimi)
Zoe on naisen etunimi. Se tulee kreikan kielestä ja merkitsee elämää. Rinnakkaismuotona esiintyy nimiasu Zoë.
Digi- ja väestötietoviraston mukaan Suomessa on syyskuuhun 2021 mennessä tilastoitu noin 200–210 Zoe-nimistä ja noin 20–30 Zoë-nimistä naista.
Kontrapunkti
thumb|400px|1600-luvun kontrapunktia. Kontrapunkti (latinaksi punctum contra punctum 'nuotti nuottia vastaan') on kahden tai useamman melodian hallittua yhdistämistä yhtäaikaiseksi. Kontrapunktia ryhdyttiin käyttämään 1300-luvulla.
Kun uusi melodia lisätään olemassa olevaan melodiaan, uuden osan sanotaan olevan kontrapunktissa vanhan osan kanssa. Kontrapunktia käytetään nykyisin lähes synonyyminä sanan polyfonia kanssa, kuitenkin usein niin, että kontrapunktia käytetään 1700-luvun alun musiikista ja jälkimmäistä ilmaisua 1500-luvun musiikista.
Laajassa merkityksessä musiikissa kontrapunkti on polyfonisen äänenkuljetuksen oppi tai taito, suppeassa merkityksessä vastamelodia. Kontrapunktisessa musiikin kirjoitustavassa on erotettavissa yksinkertainen ja moninkertainen menetelmä. Yksinkertaisessa tehdään päämelodialle yksi tai useampi vastamelodia. Moninkertaisessa menetelmässä äänten tulee voida vaihtaa paikkaa.
Luettelo Yhdistyneen kuningaskunnan rautatieasemista – M
__NOINDEX__
Rhapsody of Fire
Yhtyeen historiaa
Yhtyeen nimi oli alun perin Thundercross, perustajajäseninä Luca Turilli ja Alex Staropoli. Nimi vaihtui myöhemmin Rhapsodyksi, koska vanha nimi ei enää kuvastanut Turillin sinfonista, keskiaikaista äänimaailmaa. Kuten Staropoli sanoi haastattelussaan: "Elokuvissa käytetään kaikenlaista musiikkia, metallista klassiseen musiikkiin, nopeista kappaleista hitaisiin. Päätimme kutsua musiikkiamme sinfoniseksi, eeppiseksi Hollywood-metalliksi, koska myös Rhapsodyn musiikissa on monenlaisia vaikutteita."
Ennen ensimmäisen levyn Legendary Talesin, levytystä yhtyeeseen liittyi Labyrinthissä laulanut Fabio Lione, ja kolmannelta levyltä lähtien mukana on ollut saksalaisessa Sieges Even -kokoonpanossa soittanut rumpali Alex Holzwarth. Kiertueilla Rhapsodyssä soittavat basisti Patrice Guers, joka korvasi yhtyeen pitkäaikaisen basistin Alessandro Lottan sekä kakkoskitaristi Dominique Leurquin.
Viidellä studiolevyllään Rhapsody on kertonut faneilleen keskiaikaisen fantasiatarinan, Emerald sword sagan. Saagan jokainen kappale johdattelee eteenpäin tarinaa, joka sai päätöksensä Power of the Dragonflame -levyllä 2002. Syksyllä 2004 Rhapsody julkaisi eeppisen albumin, Symphony of Enchanted Lands II: The Dark Secret, jonka kertojana kuultiin arvostettu näyttelijä Christopher Lee. Keväällä yhtye jatkoi yhteistyötä Leen kanssa ja levytti The Magic of the Wizards Dream -singlen.
Rhapsody joutui heinäkuussa 2006 vaihtamaan nimensä tekijänoikeudellisista syistä muotoon Rhapsody of Fire. Yhtyeen mukaan tämä kuvastaa heidän musiikkinsa uutta aikakautta. 25. syyskuuta 2006 yhtye julkaisi Euroopassa uuden albuminsa Triumph or Agony.
Vuonna 2007 Rhapsody Of Fire julkaisi ensimmäisen live-dvd:nsä nimeltä Visions From The Enchanted Lands. Dvd sisältää materiaalia Kanadan ja Saksan keikoilta. Lisäksi kaksi uutta kappaletta, Age of the Red Moon ja Power of Thy Sword (Manowar-cover) sekä musiikkivideoita ja "making of" -dokumentteja. Vuonna 2010 julkaistiin uusi studioalbumi nimeltä The Frozen Tears of Angels, joka on yhtyeen ensimmäinen julkaisu levytys-yhtiö Nuclear Blastin kanssa.
16. elokuuta 2011 Rhapsody of Firen pääasiallinen säveltäjä ja sanoittaja, toinen perustajajäsen ja soolokitaristi Luca Turilli sekä basisti Patrice Guers erosivat yhtyeestä perustaakseen uuden yhtyeen. Yhtyeeseen tulee kuulumaan heidän lisäkseen Rhapsody of Firen entinen livekitaristi Dominique Leurquin ja rumpali Alex Holzwarth. Yhtyeen mukaan eroaminen tapahtui yhteisymmärryksessä. 1. syyskuuta 2011 Oliver Holzwarth, rumpali Alex Holzwarthin veli, liittyi Rhapsody of Firen basistiksi, ja 27. syyskuuta toiseksi kitaristiksi nimettiin Roberto De Micheli.
Yhtyeen managerina toimii Joey DeMaio, joka on Magic Circle Music -levy-yhtiön perustaja, Manowarin basisti ja HolyHell-yhtyeen tuottaja.
Dvd:t
Lisäksi yhtye on julkaissut demot Land of Immortals (1994) ja Eternal Glory (1995), jolloin yhtyeen nimi oli Rhapsody.
Cole Caufield
Cole Caufield (s. 2. tammikuuta 2001 Stevens Point, Wisconsin, Yhdysvallat) on yhdysvaltalais-kanadalainen jääkiekkoilija, joka pelaa NHL-seura Montreal Canadiensin organisaatiossa. Canadiens varasi Caufieldin ensimmäisellä kierroksella 15. pelaajana NHL:n varaustilaisuudessa 2019. Hän on pelipaikaltaan oikea laitahyökkääjä. Caufield laukoo oikealta.
Seuraura
Caufield on saanut kiekko-oppinsa kotikaupungissaan Wisconsinin Stevens Pointissa. Kaudella 2014–2015 hän pelasi Team Illinoisin 13U-joukkueessa, jonka paras pistemies ja maalintekijä Caufield oli tehoilla 18+9=27. Caufield kävi high schoolin Stevens Point High Schoolissa. Kaudella 2015–2016 hän oli koulun joukkueen paras pistemies, maalintekijä ja syöttäjä tehoilla 24+33=58. Samalla kaudella Caufield toimi Team Wisconsinin 14U-joukkueen kapteenina. Kaudella 2016–2017 hän toimi Stevens Point High'n kapteenina. Caufield voitti tehoilla 50+29=79 koko Wisconsinin high school -sarjan maalipörssin ja hän jakoi pistepörssin voiton Waukesha High'n Ian Malcolmsonin kanssa.
Kaudeksi 2017–2018 Caufield siirtyi Yhdysvaltain maajoukkueen kehitysohjelman mukaan. USHL-junioriliigaa. Hän toimi alle 17-vuotiaiden joukkueen varakapteenina. Caufield teki alle 17- ja 18-vuotiaiden joukkueissa kauden aikana yhteensä 54 maalia, joilla hän jäi vain yhden maalin päähän Auston Matthewsin tekemästä ohjelman yhden kauden maaliennätyksestä kaudelta 2014–2015. Sault Ste. Marie Greyhounds varasi Caufieldin 240. pelaajana OHL:n varaustilaisuudessa 2018. Hän ei kuitenkaan siirtynyt CHL:ään, jotta Caufield voisi pelata jatkossa Yhdysvaltain yliopistosarjoissa. Kaudella 2018–2019 hän jatkoi US NTDP:ssä. 15. maaliskuuta 2019 USHL-junioriliigan ottelussa Green Bay Gamblersia vastaan Caufield onnistui tekemään peräti kuusi maalia, kun US NTDP voitti ottelun lukemin 12–4. Hän ohitti ottelussa myös ohjelman kaikkien aikojen maalipörssissä Phil Kesselin (104 maalia vuosina 2003–2005). Caufield johtaa tilastoa tehtyään US NTDP:ssä lopulta yhteensä 126 maalia. Hän pelasi kauden aikana myös CCM/USA Hockey All-American Prospects Gamessa. Sioux City Musketeers varasi Caufieldin 295. pelaajana USHL:n varaustilaisuudessa 2019, mutta hän ei kuitenkaan koskaan siirtynyt joukkueeseen.
Montreal Canadiens varasi Caufieldin ensimmäisellä kierroksella 15. pelaajana NHL:n varaustilaisuudessa 2019. Kaudeksi 2019–2020 hän siirtyi Wisconsinin yliopiston Madisonin yksikön joukkueeseen. Caufield voitti freshman -vuotenaan tehoilla 17+19=36 koko Big Ten Conferencen maalipörssin ja hän sijoittui pistepörssissä toiseksi edellään vain Penn Staten Nathan Sucese. Hänet valittiin kauden päätteeksi divisioonan vuoden tulokkaaksi, ensimmäiseen tähdistökentälliseen ja tulokkaiden tähdistökentälliseen. Sophomore -vuotenaan 2020–2021 Caufield voitti koko NCAA:n piste- ja syöttöpörssin tehoilla 30+22=52. Hän voitti myös B1G:n runkosarjan mestaruuden. Caufield valittiin koko divisioonan vuoden pelaajaksi, ensimmäiseen tähdistökentälliseen ja lopputurnauksen tähdistökentälliseen. Hän on ehdolla myös koko NCAA:n parhaalle pelaajalle myönnettävän Hobey Baker Awardin voittajaksi.
Maaliskuussa 2021 Caufield teki kolmivuotisen NHL-tulokassopimuksen Montreal Canadiensin kanssa. Hänen kausipalkkansa NHL:n puolella on 832 500 dollaria ja AHL:n puolella 70 000 dollaria. Caufieldin sopimukseen sisältyi myös 92 500 dollarin allekirjoitusbonus ja hän voi saavuttaa muilla bonuksillaan myös 300 000 dollaria kaudella 2021–2022 ja 850 000 dollaria kaudella 2022–2023. Caufieldin vahvistettiin NHL-sopimuksen yhteydessä siirtyvän samalla AHL-joukkue Laval Rocketin vahvuuteen.
Kesäkuussa 2023 Caufield teki Canadiensin kanssa kahdeksanvuotisen ja yhteensä 62,8 miljoonan dollarin arvoisen jatkosopimuksen.
Maajoukkueura
Caufield pelasi alle 20-vuotiaiden MM-kilpailuissa vuosina 2020 ja 2021, joista jälkimmäinen turnaus päättyi maailmanmestaruuteen. Vuoden 2020 turnauksessa hänet valittiin Tšekkiä vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi. Vuoden 2021 turnauksessa Caufield toimi joukkueen varakapteenina. Puolivälieräottelussa Slovakiaa vastaan hän teki Yhdysvaltain 5–2-voittoon päättyneen ottelun voittomaalin, joka ratkaisi joukkueelle välieräpaikan.
Caufield pelasi myös alle 18-vuotiaiden MM-kilpailuissa vuosina 2018 ja 2019, joista ensimmäinen turnaus päättyi hopeaan ja jälkimmäinen pronssiin. Vuoden 2019 turnauksessa hän toimi Yhdysvaltain varakapteenina. Caufield voitti tehoilla 14+4=18 koko turnauksen maalipörssin ja hän sijoittui pistepörssissä toiseksi edellään vain joukkuetoveri Jack Hughes. Caufield sivusi alle 18-vuotiaiden MM-kilpailujen kaikkien aikojen yhden turnauksen maaliennätystä, joka oli Venäjän Aleksandr Ovetškinin hallussa vuodelta 2002. Turnauksen avausottelussa Ruotsia vastaan hän onnistui tekemään kypärätempun Yhdysvaltain voitettua ottelun lukemin 1–6. Caufieldin kolmas osuma syntyi ylivoimalla. Hänet valittiin joukkueensa ottelun parhaaksi pelaajaksi. Seuraavassa ottelussa Slovakiaa vastaan Caufield teki peräti neljä maalia ja kaikkiaan kuusi tehopistettä, kun Yhdysvallat voitti ottelun murskalukemin 5–12. Hänen maaleistaan kaksi syntyi ylivoimalla. Caufield palkittiin koko turnauksen arvokkaimpana pelaajana ja parhaana hyökkääjänä sekä valittiin tähdistökentälliseen. Valmennus valitsi hänet Yhdysvaltain turnauksen yhdeksi kolmesta parhaasta pelaajasta. Caufield valittiin myös Venäjää vastaan pelatun välieräottelun päätteeksi joukkueensa ottelun parhaaksi pelaajaksi.
Caufield pelasi myös World U-17 Hockey Challengessa vuonna 2017, jolloin hän toimi Yhdysvaltain varakapteenina ja voitti kultaa. Caufield voitti tehoilla 8+5=13 koko turnauksen maalipörssin ja hän sijoittui pistepörssissä toiseksi edellään vain joukkuetoveri Jack Hughes. Caufield valittiin turnauksen tähdistökentälliseen.
Pelityyli
Jatkoaika.com -verkkolehden toimittaja Miika Arposen mukaan Caufield on varustettu kovalla työmoraalilla ja pelaa varmasti tilanteet loppuun. Arposen mukaan hänen jalkansa liikkuu riittävän nopeasti päästäkseen maalipaikoille, mistä Caufieldin usein löytää. Arposen mukaan Caufieldin pieni koko on tekijä, joka esti häntä nousemasta aivan varaustilaisuuden kärkipaikoille. Arposen mukaan Caufieldin laukauksesta voi kuitenkin puhua samassa lauseessa Patrik Laineen tai Aleksandr Ovetškinin kanssa ja hän lukee hyökkäyspäässä peliä aivan erinomaisesti. Arposen mukaan Caufield kuitenkin käyttää pelinlukutaitoaan pääasiassa vain maalintekoon. Hän osaa myös syöttää, mutta Arposen mukaan Caufieldia ei kuitenkaan voi luonnehtia pienimmässäkään määrin pelinrakentajaksi. Arposen mukaan ajoittain näyttää, että Caufield ei edes halua pysyä kiekossa. Hän mieluummin antaa ketjukavereidensa pitää kiekkoa ja rakentaa peliä sekä hakeutuu itse optimaaliseen maalintekopaikkaan.
Caufield luonnehti itseään hänet varanneen Montreal Canadiensin kotisivuilla kesäkuussa 2019:
Malawi
Malawin väestöstä 90 prosenttia elää kotitarveviljelystä, ja maatalous tuottaa tärkeimmät vientituotteet, ennen kaikkea tupakkaa, teetä ja sokeria. Kaivannaisista esimerkiksi uraani kuuluu keskeisiin vientituotteisiin. Kuivuus on aiheuttanut siellä suuria ongelmia. Maa lukeutuu Yhdistyneiden kansakuntien vähiten kehittyneiden maiden listalle. Huomattava enemmistö väestöstä kärsii äärimmäisestä köyhyydestä. Maailmanpankin vuoden 2014 tilaston mukaan reaalinen bruttokansantulo (BKTL, Atlaksen metodi) oli keskimäärin vain 250 dollaria vuodessa henkeä kohden, mikä oli tilastossa maailman alhaisin maakohtainen lukema (sija 213/213). Ostovoimakorjattu (PPP) lukema oli 780 USD vuodessa henkeä kohden (maailman 3. alhaisin lukema, maakohtainen sijoitus 211/213).
Maantiede ja luonto
Malawi on noin 840 kilometriä pitkä valtio, jonka leveys vaihtelee 10–160 kilometrin välillä. Sitä rajoittavat Tansania pohjoisessa, Mosambik idässä ja etelässä ja Sambia lännessä.
Malawin huomattavin piirre on sen halki pohjoisesta etelään kulkeva Itä-Afrikan hautavajoama, jonka alueella on muun muassa Njassajärvi ja Shirejoen laakso. Njassajärven länsipuolella on 8–24 kilometriä leveä rantavyöhyke, jossa on paljon soita ja laguuneja. Shirejoen laakso ulottuu 400 kilometrin päähän Njassajärven etelärannasta.
Njassajärven rannikkotasangon länsipuolella kohoaa keskusylänkö, joka nousee 760–1 370 metrin korkeuteen. Se kattaa noin kolme neljäsosaa Malawin maapinta-alasta. Vuoristoalueet puolestaan kohoavat yli 2 400 metriin. Näiden lisäksi Malawissa on kaksi erillistä massiivia, Mulanje (3 002 metriä) ja Zomba (2 087 metriä). Niiden itä- ja pohjoispuolella maasto laskeutuu nopeasti Chilwajärven tasangolle.
Njassajärvi on noin 29 600 neliökilometrin suuruinen järvi, joka jatkuu vielä Malawin rajojen ulkopuolella. Suurin osa Malawista kuuluu järven vesistöalueeseen, ja sen laskujoki on Shire, joka puolestaan laskee Mosambikissa Sambesiin.
Malawin ilmasto jakautuu touko-lokakuussa olevaan kuivaan kauteen ja marras-huhtikuussa vallitsevaan sadekauteen. Lämpötilat vaihtelevat suurten korkeuserojen takia. Shiren laakso on vain noin 180 metrin korkeudella merenpinnasta, ja siellä vallitsee kuuma trooppinen ilmasto. Vuoristoalueet ovat Afrikan sateisimpia, siellä sataa vuosittain 1 500–2 000 millimetriä.
thumb| left|Malawijärven kirjoahvenia. Malawin alkuperäinen kasvillisuus on varsin suuresti ihmisen muokkaamaa, ja iso osa alkuperäisistä metsistä on kaadettu ja ylängöillä niiden tilalle on istutettu talouspuita. Hedelmällisissä laaksoissa ja joen varsilla on akaasiametsiä. Painanteissa on puolestaan dambo-kasvillisuutta. Ylängöillä sekä Mulanjen ja Zomban massiiveilla on ruohomaita ja ainavihantia metsiä. Kuivilla alankoalueilla on puolestaan savannia, muun muassa miombo-metsiä.
Malawissa on kaksi Unescon maailmanperintökohdetta: Chongoni-vuoren kalliomaalausalue ja Malawijärven kansallispuisto. Kaikkiaan maassa on yhdeksän kansallispuistoa.
Varhaiset vaiheet
Malawin alueelta on löytynyt ihmisen kulttuurijäänteitä yli 50 000 vuoden takaa, mutta vanhimmat Homo sapiens -fossiilit ovat 8 000 vuotta vanhoja. Varhaisimmat asukkaat olivat sanien esivanhempia. Bantuekspansio toi Malawiin bantuja. Ensimmäiset heistä valtasivat alueen ajanlaskun kolmen ensimmäisen vuosisadan aikana. Sen jälkeen heidän asutuskeskuksensa, raudantyöstö ja kaskiviljely alkoivat levitä. Ensimmäistä bantuista ei ole juurikaan tietoa, mutta 1200–1400-lukujen muuttoliikkeen aikana Malawin kirjoitettu historia alkoi.
Alueelle levinneet bantut loivat myös ensimmäiset valtiot, joilla oli keskushallinto. Maravi perustettiin noin vuonna 1480, ja se käsitti suurimman osan keskistä ja eteläistä Malawia. Maravivaltio levittäytyi 1600-luvulla Sambian ja Mosambikin alueille. Maravivaltion vaikutusvata alkoi murentua sisäisiin ristiriitoihin ja yaoiden tulemiseen. Yaot myivät kaappaamian malawilaisia orjiksi arabi- ja swahilikauppiaille. Sotaisat ngonit saapuivat alueelle puolestaan 1840-luvulla.
Siirtomaa-aika
thumb|120px|left|Postimerkki vuodelta 1897 Britannian Keski-Afrikasta Islam levisi Malawiin 1860-luvulla swahilia puhuneiden orjakauppiaiden mukana. Kristinusko saapui samaan aikaan David Livingstonen ja muiden skottilähetyssaarnaajien kautta. Kristinusko saavutti valta-aseman pitkälti brittiläisen siirtomaavallan ansiosta. Siirtomaa perustettiin 1880- ja 1890-luvuilla, kun britit valtasivat alueen. Lähetyssaarnaajat ottivat siirtomaaisännät vieraanvaraisesti vastaan, mutta muun muassa yaot ja chewat vastustivat voimakkaasti eurooppalaisten tuloa.
Njassamaan piirikuntien protektoraatti perustettiin vuonna 1891. Siitä tuli Njassamaan protektoraatti vuonna 1907. Britit rakensivat teitä ja rautateitä ja toivat eurooppalaiset viljelykasvit. Afrikkalaisten hyvinvointi ei siirtomaaisäntiä kiinnostanut, ja monet työikäiset miehet lähtivät töiden perässä naapurimaihin. Njassamaa liitettiin 1953 Pohjois- ja Etelä-Rhodesian kanssa Rhodesian ja Njassamaan liittovaltioksi afrikkalaisten vastustuksesta huolimatta.
Malawin siirtomaa-ajan ensimmäinen poliittinen liike Nyasaland African Congress perustettiin vuonna 1944, ja siitä tuli radikaalimpi 1950-luvun puolivälissä. Malawin kongressipuolueeksi muutettu liike sai vuonna 1958 johtajakseen Hastings Bandan, jonka järjestämät mielenilmaisut aiheuttivat vuosien 1959–1960 hätätilan. Rhodesian ja Njassamaan liittovaltio purettiin vuonna 1963, ja Malawi itsenäistyi 6. heinäkuuta 1964.
Hastings Kamuzo Bandan aika (1964–1994)
pienoiskuva|upright|Malawin ensimmäinen presidentti Hastings Kamuzo Banda Malawin itsenäistyttyä vuonna 1964 maan pääministeri oli Hastings Kamuzo Banda, joka oli nimetty pääministeriksi jo edellisenä vuonna ennen maan itsenäistymistä. Britannian monarkki oli siis itsenäistyneen Malawin muodollinen valtionpäämies, mutta vuonna 1966 5. heinäkuuta Malawi julistettiin tasavallaksi ja Hastings Bandasta tuli maan ensimmäinen presidentti. Samalla maasta tehtiin Malawin kongressipuolueen hallinnoima yksipuoluevaltio. Vuonna 1971 Banda julistettiin Malawin elinikäiseksi presidentiksi.
Hastings Banda hallitsi autoritaarisesti, toisinajattelua ei suvaittu ja oppositiota vangittiin ja teloitettiin. Bandan ulkopolitiikka oli hyvin länsimielistä ja Bandan hallinto piti yllä kauppasuhteita ja harjoitti yhteistyötä myös valkoisen vähemmistön hallitseman Etelä-Afrikan tasavallan kanssa, mikä aiheutti paljon kritiikkiä. Lisääntyvä kotimainen tyytymättömyys ja länsimaiden taloudellisen avun loppuminen pakottivat Malawia yksipuoluejärjestelmänä hallineen Bandan suostumaan monipuoluejärjestelmään vuonna 1993 ja seuraavana vuonna pidettiin ensimmäiset monipuoluejärjestelmän presidentinvaalit. Banda hävisi vaalit, mihin loppui 30 vuotta kestänyt yksinvaltainen kausi.
Demokratian aika vuodesta 1994
Malawin uusi perustuslaki, joka virallistettiin vuonna 1995, aloitti valtion muutoksen demokraattiseksi. Bakili Muluzin ensimmäinen kausi toikin edistyksiä demokratiassa sekä sanan- ja kokoontumisen vapaudessa. Muluzi alkoi kuitenkin toisella kaudellaan saada kritiikkiä autoritäärisistä toimistaan, mutta hän ei onnistunut muuttamaan perustuslakia kolmannen kauden sallimiseksi. Hän valitsi itselleen seuraajaksi Bingu wa Mutharikan, joka voitti vuoden 2004 vaalit, joita on kuitenkin pidetty epärehellisinä.
Mutharikan ensimmäisellä kaudella Malawin talous kehittyi, ja hänet valittiin vuonna 2009 toiselle kaudelle, jonka aikana tilanne jälleen heikkeni. Mutharika erotti monia häntä kritisoineita virkamiehiä sekä varapresidentti Joyce Bandan puolueestaan. Poliittinen ja taloudellinen tilanne synnytti maanlaajuisia protesteja, jotka armeija tukahdutti verisesti. Mutharikan ja Britannian välille syntyi diplomaattinen kiista, kun vuodetussa dokumentissa Britannia syytti Mutharikaa itsevaltaisuudesta. Mutharika karkotti Brittien lähettilään, ja Britannia jäädytti tukimiljoonansa. Polttoaineiden hinta kasvoi nopesti 150 prosenttia, ja koko maan teollisuus oli käytännössä vuoden 2011 lopulla pysähtynyt.
Mutharika kuoli sydänkohtaukseen huhtikuussa 2012. Hänen seuraajakseen tuli varapresidentti Joyce Banda, joka oli eteläisen Afrikan ensimmäinen naispresidentti. Banda teki monia uudistuksia: hän devalvoi kwachan 40 prosentilla ja myi 15 miljoonalla dollarilla presidentin suihkukoneen. Rahayksikön devalvointia kritisoitiin Malawissa, mutta esimerkiksi Kansainvälinen valuuttarahasto tuki sitä. Kansainvälistä rahaa alkoikin pian löytyä myös Malawiin, ja maan talouskasvu tuplaantui kahden ensimmäisen hallintovuoden aikana.
Bandan seuraajaksi valittiin vuonna 2014 hänen edeltäjänsä veli, Peter Mutharika. Bandan kauden jälkimmäisiä vuosia vaurioitti Cashgate-skandaali, jonka aikana 100 miljoonaa Yhdysvaltain dollaria katosi hallinnon kirstunhaltijoilta. Skandaalissa oli mukana monia virkamiehiä ja joitakin ministereitä. Vuonna 2019 presidentti Mutharika valittiin uudelleen presidentiksi Oppositiojohtaja Lazarus Chakwera nousi kuitenkin kesäkuussa 2020 uudeksi presidentiksi voitettuaan uusintavaalit, jotka järjestettiin maan perustuslakituomioistuimen kumottua helmikuussa 2020 historiallisella päätöksellään edellisen vuoden presidentinvaalien tuloksen vaaleihin liittyvien epäselvyyksien takia.
Politiikka
pienoiskuva|upright|Peter Mutharika, Malawin presidentti 2014–2020. Malawi on presidentiaalinen tasavalta ja siirtyi monipuoluejärjestelmään vuonna 1994. Presidentti valitaan joka viides vuosi, ja hän johtaa sekä maata että hallitusta. Pääministerin virkaa ei ole. Varapresidentti valitaan samoissa vaaleissa kuin presidentti, minkä lisäksi presidentti voi nimittää toisen varapresidentin, mutta tämän on edustettava eri puoluetta kuin presidentti itse. Vaikka Malawin perustuslaki pohjautuu vallanjako-oppiin, presidentillä on paljon valtaa. Kansalliskokous ei pysty äänestämään presidentille epäluottamusta, ja presidentti on monesti ylittänyt valtaoikeutensa.
Malawin kansalliskokoukseen valitaan viiden vuoden välein 193 edustajaa. Ne valitaan yhden edustajan vaalipiireistä enemmistövaalitavalla. Parlamenttivaaleissa toukokuussa 2019 Demokraattinen edistyspuolue sai 62 paikkaa, Malawin kongressipuolue 55 paikkaa ja Yhdistynyt demokraattinen rintama 10. Loput paikat menivät pienemmille puolueille.
Malawin puolueita on vaikea erottaa poliittiselta ideologialtaan. Puolueet painottavat yleensä ennen vaaleja talouskasvua, parempia yhteiskunnallisia palveluita ja korruptiosta vapaata hallintoa. Äänestäjät asettuvat puolueensa taakse yleensä etnisen identiteetin tai klientelismin takia.
Vapauksien kehitys
Freedom Housen vuoden 2022 raportin mukaan Malawissa järjestetään säännöllisiä vaaleja, ja poliittisten puolueiden välillä on tapahtunut useita vallansiirtoja, viimeksi kesäkuussa 2020. Valtio kunnioittaa suurimmaksi osaksi poliittisia oikeuksia ja kansalaisvapauksia. Korruptio on kuitenkin yleistä, poliisin raakuus yleistä, ja naisiin, vähemmistöryhmiin ja albinismiin kohdistuva syrjintä ja väkivalta ovat edelleen ongelmia.
Hallinnollinen jako
thumb|upright|Malawin piirikunnat Malawi jakautuu kolmeen alueeseen (Pohjoiseen, Keskiseen ja Eteläiseen alueeseen) ja ne edelleen 28 piirikuntaan. Piirikunnat jakautuvat erilaisiin yhä pienempiin yksiköihin, joita on yli 300.
Talous
Malawi kuuluu YK:n luetteloon maailman vähiten kehittyneistä maista.
YK:n kehitysohjelma UNDP:n laskemalla inhimillisen kehityksen indeksillä (Human Development Index, HDI) mitattuna Malawi oli vuonna 2007 sijalla 160 yhteensä 185 arvioidusta maasta. Vuonna 2014 keskimääräinen elinajanodote oli 60 vuotta ja lapsikuolleisuus 48 lasta tuhatta elävänä syntynyttä kohti. Orpoja on miljoona, joista 560 000 AIDSin jäljiltä. Vuonna 2020 aikuisista noin 8 prosenttia oli HIV-positiivisia.
Vuonna 2003 arvioitiin, että Malawi saavuttaa vuoteen 2015 mennessä kahdeksasta YK:n vuosituhattavoitteista kolme: se pystyy parantamaan juomaveden saatavuutta, pienentämään lapsikuolleisuutta ja lisäämään peruskoulutuksen saatavuutta. Myös äärimmäisen köyhyyden vähentäminen on mahdollista tavoitteen mukaan, mutta äitien kuolleisuuteen liittyvä tavoite jäänee saavuttamatta.
Malawin merkittävimmät luonnonvarat ovat kalkkikivi, uraani, kivihiili ja bauksiitti. Merkittävin vientituote on tupakka, josta saadaan puolet vientituloista.
Liikenne
Malawissa on yhteensä 32 lentokenttää, joista kuudella on päällystetty kiitotie. Vesiliikennettä on Shirejoella ja Njassajärvellä. Tärkeimmät sisävesisatamat ovat Chipoka, Monkey Bay, Nkhata Bay, Nkhotakota ja Chilumba. Maahan on viikoittainen höyrylaivayhteys Mosambikista ja lisäksi lauttayhteys Tansanian puolelta.
Malawissa oli vuonna 2007 yhteensä 16 450 kilometriä maanteitä ja 1 262 kilometriä rautateitä. Vuonna 2002 avattiin pitkän tauon jälkeen rautatieyhteys Malawin keskiosista Mosambikin poikki Intian valtameren rannalle Nacalan satamakaupunkiin.
Väestö
Malawi on yksi Saharan eteläpuolisen Afrikan tiheimmin asuttuja valtioita. Väestö sijoittuu kuitenkin pääosin maaseudulle; vuonna 2018 kaupungistumisaste oli vain 16,0 prosenttia. Afrikassa vain Burundin kaupungistuminen on vähäisempää. Maan pääkaupunki Lilongwessä on lähes 990 000 asukasta, Blantyressä on noin 800 000 (2018).
Suuri osa väestöstä on chewoja, loput njanjoja, n’goneja, tumbukoita, lomweja ja islaminuskoisia yaolaisia. Vuoden 1998 väestönlaskennassa kristittyjä oli 80 prosenttia, muslimeita 13 prosenttia. Chichewan kieli oli silloin äidinkieli 57,2 prosentilla väestöstä. Kielellä oli virallisen kielen asema vuosina 1968-1994. Joskus on tilastoitu njandžojen puhumana njandža (12,8 %), joka on sama kieli kuin chichewa. Muita suurehkoja kieliä ovat yaolaisten puhuma chiyao (10,1 %) sekä chitumbuka (9,5 %). Nimien etuliite ”chi” tarkoittaa kieltä: chitumbuka on tumbukoiden kieli, chichewa chevojen kieltä ja chinjandža njandžojen kieltä.
Ethnologue: Languages of the World -teoksessa vuodelta 2015 listataan 16 Malawissa käytettyä elävää kieltä.
Kulttuuri ja media
Malawilainen perinteinen musiikki on saanut vaikutteita eri puolilta, niin Etelä-Afrikan zuluilta kuin Tansanian yaoilta. Perinteisiä soittimia ovat erilaiset rummut, ksylofonia muistuttava mambilira ja helistimet, joita voidaan kiinnittää myös tanssijoiden jalkoihin ja käsivarsiin.
Perinteisiin kankaiden koristelumenetelmiin kuuluu batiikki. Maan kuvataiteilijat ovat tehneet moderneja batiikkitöitä sekä kivi- ja puukaiverruksia. Tunnetuimpia nimiä ovat Cuthy Mede, Kay Chirombo, Willie Nampeya ja Louis Dimpwa.
Malawissa, kuten muuallakin Afrikassa, on vahva kansantarinoiden perinne. Monet modernit kirjailijat joutuivat elämään maanpaossa Bandan valtakaudella ja palasivat Malawiin vasta 1990-luvun puolivälissä. Melkein kaikki kirjallisuus julkaistaan englanniksi. Tunnetuimpia runoilijoita ovat Frank Chipasula ja Steve Chimombo. Legson Kayira on kirjoittanut puoliomaelämäkerrallisia teoksia matkoista Afrikassa jo 1970-luvulla. Nykyisin Yhdysvalloissa työskentelevä Paul Tiyambe Zeleza on kirjoittanut parikymmentä tietokirjaa ja kolme kaunokirjallista teosta.
Malawin kattavin viestintäväline on radio. Kansallisen yleisradioyhtiön nimi on Malawi Broadcasting Corporation, MBC. Sen lisäksi maassa toimii neljä kaupallista ja yksi katolisen kirkon omistama radiokanava. Televisiotoiminta alkoi vuonna 1998. Maassa ilmestyy kaksi päivittäistä ja yksi viikoittainen englanninkielinen lehti, ja lisäksi kuukausittain ilmestyy chichewan- eli njandžankielinen Boma Lathu.
Yliopistoista vanhin on vuonna 1964 perustettu Malawin yliopisto. Muita yliopistoja ovat muun muassa Mzuzun yliopisto (1997), Lilongwen maatalouden ja luonnonvarojen yliopisto (2011) ja Kamuzun terveystieteiden yliopisto (2021).
Urheilu
Malawi on osallistunut kesäolympialaisiin kahdeksan kertaa alkaen vuodesta 1972. Se boikotoi sekä vuoden 1976 että 1980 kisoja: ensimmäisiä yhdessä muiden Afrikan maiden kanssa Etelä-Afrikan apartheid-politiikan takia ja jälkimmäisiä 60 muun maan kanssa Neuvostoliiton Afganistanin-miehityksen vuoksi. Malawin urheilijat eivät ole saaneet olympiamitaleita.
Suosittuja joukkueurheilulajeja ovat jalkapallo, kriketti ja rugby. Malawin jalkapallomaajoukkue sai pronssia Afrikan kisoissa vuonna 1987. Krikettijoukkue on liittynyt kansainväliseen lajiliittoon vasta vuonna 2003. Se nousi Afrikan kolmosdivisioonasta kakkosdivisioonaan vuonna 2010, mutta putosi kolmoseen vuonna 2014.
Maassa on viisi kenttää, joilla pelataan kansainvälisiä otteluita: kolme Blantyressä, yksi Lilongwessä ja yksi Mpingwessä. Verkkopallossa Malawi sijoittuu maailmanlistalla viidenneksi 25 maan joukossa (tilanne toukokuussa 2015).
Nassau (Saksa)
Lukuisat kaupungit eri puolilla maailmaa kantavat samaa nimeä, esimerkiksi Bahaman pääkaupunki Nassau.
Brachiosaurus
Brachiosaurus oli myöhäisellä jurakaudella 154–153 miljoonaa vuotta sitten elänyt hirmulisko. Ensimmäiset Brachiosauruksen fossiilit löydettiin vuonna 1900 Grand River Canyonin alueelta Coloradon osavaltion länsiosista Yhdysvalloista. Ensimmäisenä sen kuvasi Elmer S. Riggs vuonna 1903. Samalta alueelta on löytynyt myöhemmin useita fossiileja, ja vuonna 1908 Tansaniasta löydettiin viiden yksilön jäänteet.
Lliga Mediterrània
Lliga Mediterrània (kataalaniksi) tai Liga Mediterránea (espanjaksi) oli Espanjan sisällissodan aikana vuonna 1937 tasavaltalaisten hallitsemalla alueella pelattu jalkapallosarja. Se perustettiin pelaamaatta jääneen Espanjan pääsarjan La Ligan tilalle.
Brachiosaurus
Elinympäristö
Brachiosaurus eli myöhäisellä jurakaudella Coloradon osavaltion länsiosissa Yhdysvalloissa. Tuolloin paikallisen ilmaston on arveltu vaihteleva, jossa sadekausi ja kuivakausi ovat vaihdelleet selkeästi. Alueen kasvillisuus ja muoto koostui pääasiallisesti jokia ja vuoria peittäneistä galleriametsistä savannin kaltaisiin harvapuisiin tasankoihin.
Lliga Mediterrània
Taustaa
Heinäkuussa 1936 alkaneen Espanjan sisällissodan johdosta maa jakautui kahtia tasavaltalaisten ja diktaattori Francon johtamien kansallismielisten hallitsemiin alueisiin. Sodan vuoksi La Ligan kaudet 1936–1937, 1937–1938 ja 1938–1939 jäivät pelaamatta. Sarjan joukkueista Sevilla, Real Betis, Real Sociedad, Athletic Bilbao, Celta Vigo ja Deportivo de La Coruña jäivät Francon hallitsemille alueille. Tasavaltalaisten hallussa puolestaan oli kolme suurinta kaupunkia Madrid, Barcelona ja Valencia ympäristöineen sekä suurin osa Levanten rannikkoseudusta.
Brachiosaurus
Ruokavalio
Brachiosaurus oli kasvinsyöjä ja se käytti ravinnokseen pääasiassa puiden lehtiä ja havuja, joihin se ylettyi pitkän kaulansa ansiosta. Ruokavalioon arvellaan kuuluneen neidonhiuspuut, havupuut, saniaispuut sekä suuret käpypalmut, joita Brachiosauruksen on arveltu syöneen 120–240 kiloa päivässä.
Lliga Mediterrània
Campeonato Levante ja Campionat de Catalunya 1936
Syksyllä 1936 pelattiin tasavaltalaisten alueella kaksi paikallista sarjaa, Valencian ja Murcian alueiden Campeonato Levante sekä Katalonian mestaruussarja Campionat de Catalunya, jota oli pelattu jo vuodesta 1901 lähtien. Myös madridilaisseurat Madrid CF ja Atletico Madrid olivat halukkaita osallistumaan Katalonian sarjaan, mutta FC Barcelonan vaatimuksesta niitä ei hyväksytty mukaan.
Brachiosaurus
Löydöt
pienoiskuva|253x253px|Brachiosauruksen [[luuranko]] Ensimmäiset Brachiosauruksen luut löydettiin vuonna 1900 Coloradosta, ja se nimettiin vuonna 1903. Samalta seudulta löydettiin myöhemmin lisää Brachiosauruksen fossiileja, ja vuonna 1908 Tansaniasta löydettiin viiden yksilön jäänteet, joista on kasattuna edelleen suurin miltei täydellinen luuranko. Tutkijat uskoivat tuolloin, että näin suuri eläin olisi tarvinnut vettä painonsa kannattelemiseen, ja esittivät, että Brachiosaurus olisi liikkunut veden alla käyttäen päälaella sijaitsevia sieraimia snorkkelina.
Lliga Mediterrània
Campeonato Levante ja Campionat de Catalunya 1936
Campeonato Levanten mestaruuden voitti Valencia FC ja Campionat de Catalunyan Espanyol. Molemmissa sarjoissa pelasi kuusi joukkuetta.
Brachiosaurus
Muuta
Brachiosaurus tarvitsi suuren sydämen pumppaamaan verta kaulaa pitkin päähän saakka. Sydän oli luultavasti auton kokoinen, ja dinosauruksen verenpaine 4 kertaa korkeampi kuin ihmisellä.
Magnetisointi
Magnetisointi tai magnetointi tarkoittaa ferromagneettisten materiaalien muuttamista magneettisiksi. Ferromagneettisen materiaalien magnetisointi tapahtuu kääntämällä siinä olevat alkeisalueet samansuuntaisiksi. Tällöin alkeisalueiden yhdensuuntaisista magneettikentistä muodostuu kappaleelle ulkoinen magneettikenttä.
Lliga Mediterrània
Lliga Mediterrània 1937 ja Lliga Catalana 1937–1938
Lliga Mediterrànian käynnistivät tasavaltalaiset tammikuussa 1937 korvaamaan La Ligan. Alun perin kaikkien kahdentoista Campeonato Levanten ja Campionat de Catalunyan joukkueen oli tarkoitus osallistua sarjaan. Hércules, Murcia ja Cartagena joutuivat kuitenkin luopumaan niiden kotikaupunkeihin kohdistuneiden ilmapommitusten vuoksi. Tasapuolisuuden vuoksi myös kaksi katalonialaisseuraa, Sabadell ja Badalona, vetäytyi sarjasta, ja tilalle kutsuttiin neljänneksi levantelaisseuraksi Atlético Castellón. Tasavaltalaisten hallitseman Madridin joukkueet eivät osallistuneet sarjaan, syynä oli lähinnä kaupungin sijainti sodan eturintaman lähellä.
Brachiosaurus
Nimi
Nimi Brachiosaurus tarkoittaa “arm lizard” eli suomeksi "käsivarren lisko".
Magnetisointi
Ferromagneettisten materiaalien magnetisointi voidaan tehdä kahdella eri tavalla. Se voidaan tehdä ulkoisen magneettikentän avulla, jolloin ferromagneettisessa materiaalissa olevat alkeisalueet kääntyvät ulkoisen magneettikentän suuntaisiksi. Toinen tapa on johtaa ferromagneettisen materiaalin läpi sähkövirta, jolloin kappaleelle muodostuu oikean käden säännön mukainen magneettikenttä.
Lliga Mediterrània
Lliga Mediterrània 1937 ja Lliga Catalana 1937–1938
Toinen Lliga Mediterrànian kausi piti aloittaa syksyllä 1937, mutta rintamalinjojen muutosten takia Levanten seurojen osallistuminen kävi mahdottomaksi, ja sarja päätettiin käydä pelkästään Katalonian seurojen kesken nimellä Lliga Catalana. Kymmenen joukkueen sarja jäi kuitenkin kesken, joukkueet ehtivät pelata kevääseen 1938 mennessä 16–17 ottelua yhden joukkueen luovuttua jo kahden kierroksen jälkeen. Mestariksi julistettiin jälkikäteen sarjaa sen keskeytyshetkellä johtanut FC Barcelona.
Vaatimukset Espanjan jalkapalloliitolle
2000-luvulla FC Barcelona sekä Yhdistyneen vasemmiston ja Katalonian vihreiden parlamenttiryhmät ovat vaatineet Espanjan kuninkaallista jalkapalloliittoa virallistamaan Lliga Mediterrànian tulokset ja julistamaan Barcelonan vuoden 1937 Espanjan mestariksi. Samana vuonna Copa de la España Libren (Vapaan Espanjan cup) voittanut Levante FC puolestaan on jo 1940-luvulta lähtien vaatinut kyseisenä vuonna pelaamatta jääneen Espanjan cupin mestarin titteliä itselleen. Espanjan jalkapalloliitto ei kuitenkaan ole suostunut pyyntöihin.
Benny Östlund
Lars Benny Östlund (s. 6. maaliskuuta 1952 Mockfjärd, Ruotsi) on ruotsalainen kilpa-ampuja. Östlund kilpaili vuosien 1988 ja 1992 kesäolympialaisissa edustaen Ruotsia.
STTK-Opiskelijat
STTK-Opiskelijat on Toimihenkilökeskusjärjestö STTK:n opiskelijajärjestö. STTK-Opiskelijoilla on STTK:laisten liittojen kautta lähes 60 000 opiskelijajäsentä. STTK-Opiskelijoiden toiminnasta vastaavat puheenjohtaja sekä kaksi varapuheenjohtajaa, jotka valitsee STTK-Opiskelijoiden valtuusto."'STTK-Opiskelijat on opiskelijoiden oma järjestö, joka vaikuttaa, osallistuu, ottaa kantaa ja tiedottaa. STTK Opiskelijat tekevät myös työtä opiskelijoiden ja nuorten työelämätietämyksen vahvistamiseksi.'"
Suomen Radiohistoriallinen Seura
Suomen Radiohistoriallinen Seura ry (SRHS ry) on 1991 perustettu suomalaiseen radiotekniikkaan ja radiotoimintaan keskittyvä seura. Seura on valtakunnallinen radiohistorian harrastajien yhteisö, joka myös kerää, tutkii ja tallentaa radiohistoriallista esineistöä ja tietoa. Seurassa keskitytään monipuolisesti sähköiseen viestintään: kiinnostusta on muun muassa radiolaitteisiin, puhelinlaitteisiin, äänentallennukseen ja sotilasradioihin.
Suomen Radiohistoriallinen Seura ry on maan johtavia vapaaehtoisvoimin sähköisen viestintäteknologian vaalimiseen keskittyneitä tahoja. Seuran yhteistyökumppaneita ovat muun muassa ASA-radiomuseo Kotkassa, radio- ja puhelinmuseo Petäjävedellä sekä Kouvolan Putkiradiomuseosäätiö.
Antimonitrioksidi
Antimonitrioksidi (Sb2O3) on yksi antimonin oksideista. Yhdistettä käytetään estämään kankaiden ja muovien palamista, antimonin ja antimoniyhdisteiden valmistukseen sekä katalyyttinä. Yhdisteestä käytetään myös nimiä antimoniseskvioksidi, antimoni(III)oksidi ja antimonivalkoinen.
Rakenne ja ominaisuudet
Antimonitrioksidilla on kiinteässä olomuodossa kaksi alkeiskopiltaan eroavaa kidemuotoa, jotka muodostuvat Sb4O6-yksiköistä. Näistä huoneenlämpötilassa stabiilimpi on kuutiollinen muoto, joka esiintyy luonnossa senarmontiittimineraalissa. Kuutiollinen antimonitrioksidi muuntuu alkeiskopiltaan ortorombiseksi yli 570 °C:n lämpötilassa. Ortorombista antimonitrioksidia esiintyy luonnossa valentiniittimineraalissa. Kuumennettaessa yhdistettä se muuttuu väriltään kellertäväksi, mutta palautuu valkoiseksi jäähdytettäessä. Nestemäisessä ja kaasumaisessa olomuodossa antimonitrioksidi esiintyy dimeerisenä Sb4O6-molekyylinä. Antimonitrioksidi liukenee erittäin huonosti veteen. Happoihin se liukenee sen sijaan hyvin. Yhdiste on luonteeltaan amfoteerinen ja emäksiin se liukenee heksahydroksoantimonaatti- eli antimoniitti-ionina ([Sb(OH)6]3-). Kuumennettaessa antimonitrioksidia 700–1 000 °C:n lämpötilaan hapen läsnä ollessa se hapettuu antimonitetroksidiksi.
Antimonitrioksidi ärsyttää hengitystietä ja ihoa. Yhdiste saattaa olla ihmiselle karsinogeeninen.
Kia (etunimi)
Kia on naisen etunimi. Sillä on nimipäivä 24. heinäkuuta suomalaisessa kalenterissa, ja se on Kristiinan lyhentymä. Kristiina on Christina-nimen suomalainen muoto, Christina puolestaan feminiininen muoto nimestä Christian, joka tarkoittaa 'kristittyä'.
Suomessa nimi Kia on vuoden 2019 loppuun mennessä annettu noin 1710 henkilölle. Suurin osa heistä on syntynyt vuoden 1980 jälkeen. 2010-luvulla nimen sai 130 henkeä. Nimi Kia on annettu 1920- ja 1930-luvulla myös muutamille miehille. Tällöin nimi on voinut syntyä lyhentymällä kia-loppuisista miehennimistä (esim. Hiskia, Malakia).
Antimonitrioksidi
Valmistus ja käyttö
Antimonitrioksidin tärkein käyttökohde on toimia paloa estävänä lisäaineena kankaissa ja muoveissa yhdessä halogeenien kanssa. Sitä lisätään muun muassa polyvinyylikloridi- polyesteri- ja polyamidimuoveihin. Muoveissa se toimii myös stabilisaattorina. Muita käyttökohteita ovat lasin kirkastaminen, emalien ja lasitteiden valmistus, antimoniyhdisteiden synteesi ja polyestereiden valmistuksessa polymeroitumisreaktion katalyyttinä toimiminen.
Amos Burn
thumb|Amos Burn vuonna 1895. Amos Burn (31. joulukuuta 1848 Kingston upon Hull, Englanti – 25. marraskuuta 1925 Lontoo, Englanti) oli englantilainen shakinpelaaja ja shakkikirjailija.
Burn syntyi Hullissa ja muutti Lontooseen 21-vuotiaana. Hän otti shakkioppitunteja tulevalta maailmanmestarilta, Wilhelm Steinitzilta. Opettajansa tapaan Burnista tuli tunnettu loistavien puolustuskykyjensä avulla. Burn kirjoitti shakkikolumnia The Field -lehteen, mutta ei ollut koskaan ammattilaispelaaja.
Burnin parhaita tuloksia ovat jaettu ensimmäinen sija Lontoon vuoden 1887 turnauksessa sekä Amsterdamin vuoden 1889 turnauksen voitto. Hän tuli myös toiseksi samana vuonna Breslaussa ja voitti Kölnin turnauksen vuonna 1898.
Burn on antanut nimensä ranskalaisen puolustuksen Burnin muunnelmalle.
Hokkus Pokkus Mikko Mallikas
Hokkus Pokkus Mikko Mallikas (Hokus pokus, Albert Åberg) on Torill Koven ohjaama norjalainen animaatioelokuva vuodelta 2013. Se perustuu ruotsalaisen Gunilla Bergströmin lastenkirjojen päähahmoon Mikko Mallikas. Elokuvan käsikirjoituksen ovat tehneet Tora Berg ja Hans Åke Gabrielsson.
Ääninäyttelijät
Suomenkielisen dialogin on kääntänyt Marko Hartama ja sen ovat ohjanneet Magnus Axberg ja Markus Degerman.
Blood on the Highway
Blood on the Highway on Ken Hensleyn vuonna 2007 julkaisema omaelämäkerrallinen albumi. Mukana ovat mm. Jørn Lande, Glenn Hughes ja John Lawton.
Kappaleet
Kaikki kappaleet kirjoittanut Ken Hensley.
Ristijärvi (Virrat, Siekkiskylä)
Ristijärvi on Pirkanmaalla Virroilla Siekkiskylän lähellä sijaitseva järvi.
Maantietoa
Järven pinta-ala on 2,6 hehtaaria, se on 450 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,2 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Siekkisjärven valuma-alueeseen (35.417) se kuuluu. Järven vedenpinnan korkeus on 143,2 metriä mpy.
Gyula Juhász
Gyula Juhász (1883 Szeged, Unkari – 1937 Szeged, Unkari) oli unkarilainen runoilija. Hän on merkittävä modernin unkarilaisen runon edustaja. Hänen esikoisteoksensa ilmestyi 1907. Hän kuvaa runoissaan Unkarin maaseutua ja elämää siellä. Runot ovat tunnelmaltaan melankolisia.
Suomennetut runot
Juhászin runojen suomennoksia on antologioissa:
Hässi
Hässi on Lappeenrannassa ilmestyvä teekkarien ja kylterien (kauppatieteiden ylioppilaiden) vappulehti. Hässiä julkaisee Lappeenrannan teknillisen yliopiston ylioppilaskuntaa lähellä toimiva Polytekninen Willimiesklubi PoWi ry. Ensimmäinen Hässi ilmestyi vuonna 1998.
Alexandra du Bois
Alexandra du Bois (s. 1981 Virginia Beach, Yhdysvallat) on yhdysvaltalainen säveltäjä. Hänen teoksiaan on esitetty konserttisaleissa viidessä maanosassa.
Du Bois valmistui musiikin kandidaatiksi Indianan yliopiston Jacobs School of Musicissa ja maisteriksi Juilliard Schoolista. Filosofian tohtorin arvon hän sai Stony Brookin yliopistosta. Hän on soittanut lapsesta saakka viulua. Virginian maaseudulle muutettuaan hän alkoi saada innoitusta luonnon äänistä, ja se on vaikuttanut hänen sävellystyöhönsä. Hänellä on ollut useita residenssejä, ja häneltä on tilannut sävellyksiä muiden muassa Pariisin Institute Curie. Tuotantoa on julkaissut levytettynä Harmonia Mundi, ja levyttäjien joukossa on Kronos Quartet. Du Bois on asunut Manhattanilla vuodesta 2005. Hän on Broadcast Music Incorporatedin jäsen.
Taumatrooppi
Taumatrooppi on optinen lelu, joka oli suosittu 1800-luvulla. 1820-luvulla keksitty taumatrooppi on pahvilevy, jonka molemmille puolille on piirretty kuva. Kun levyä pyöritetään sen reunoihin kiinnitettyjen narujen avulla, näyttävät kuvat sulautuvan toisiinsa. Jos levy pyörii tarpeeksi nopeasti, ei ihmisen havaintokoneisto osaa erottaa kuvia toisistaan vaan yhdistää ne yhdeksi ainoaksi kuvaksi. Silmän hitauteen liittyvää ilmiötä kutsutaan jälkikuvaksi.
Pamlicon piirikunta
Pamlicon piirikunta on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 12 276 vuonna 2020. Piirikunnan hallintokeskus on Bayboron kunta. Piirikunta on perustettu 1872.
Hiekkakupu
thumb|Höyryveturin hiekkakupu. Hiekkakupu on höyryveturien kattilan päällä oleva kupumainen hiekkasäiliö, josta lähtevät pyörien väliin päättyvät hiekoitusputket, joilla kiskoille voidaan pudottaa hiekkaa parantamaan pitoa. Raskaassa vaihtotyössä käytetyissä vetureissa oli usein kaksi hiekkakupua. Vanhemmassa kalustossa ja kapearaiteilla järjestelmä toimii painovoimalla. Myöhemmin, kun vetureihin alettiin asentaa paineilmajärjestelmiä, myös hiekoitin siirrettiin toimimaan paineilmalla.
Alun perin hiekkasäiliöt oli sijoitettu veturin käyntisiltoihin, ja hiekkakupuja alettiin asentaa vasta 1870-luvun tienoilla. Muun muassa Suomen Rautatiemuseossa olevan Suomen vanhimman veturin (B1 “Pässi“, Beyer Peacock 1868, 0-4-2st) hiekkasäiliöt ovat käyntisiltojen alapinnassa. Myös nykyaikaisissa sähkö- ja dieselvetureissa hiekkasäiliöt ovat veturin alustassa. Nykyisin hiekkana käytetään säkitettyä hienojakoista rakennushiekkaa.
Jokioisten museorautatiellä hiekkaa käytetään yleensä sateen jälkeen. Toimivia hiekoituslaitteita on vain kolmessa veturissa eli JR4, JR5 ja LWR6; HKR5:n ja ÄSR1:n loppuun kuluneet hiekoitusputket poistettiin peruskorjauksessa eikä uusia ole toistaiseksi asennettu. Kovjoen museorautatien veturien hiekoituslaitteita ei käytetä, koska rata on mäetön.
Maraton yleisurheilun maailmanmestaruuskilpailuissa
Maratonjuoksu on ollut Yleisurheilun MM-kilpailuiden ohjelmassa ensimmäisistä MM-kilpailuista lähtien. Menestynein maa MM-kilpailujen maratonissa on ollut Kenia.